ຂະບວນ ລົດຂົນສົ່ງ ຣັດເຊຍ ໃກ້ຈະຮອດ ຊາຍແດນ ຢູເຄຣນແລ້ວ (ສະໄລດ໌/ວີດີໂອ)
ຂະບວນລົດຂົນ​ສົ່ງ ຂອງຣັດ​ເຊຍ​ ກຳລັງ​ເຄື່ອນເຂົ້າ​ໄປ ​ໃກ້ຊາຍ​ແດນ​ຢູ​ເຄຣນ ​ທ່າມກາງ​ສຽງປືນ​ໃຫຍ່ ຢູ່​ໃນ​ເຂດ​ເມືອງ Donetsk ທີ່ພວກ​ກະບົດ ​ນິຍົມຣັດ​ເຊຍ​ ຄວບຄຸມຢູ່ນັ້ນ.
ລາຍງານຂ່າວກ່າວວ່າ ລົດຂົນສົ່ງຂອງຣັດເຊຍຂະບວນນຶ່ງກຳລັງ ເຄື່ອນເຂົ້າໄປໃກ້ຊາຍແດນຂອງຢູເຄຣນ ໃນທ່າມກາງສຽງຍິງປືນ ໃຫຍ່ ຢູ່ໃນເຂດເມືອງ Donetsk ທີ່ຢູ່ໃຕ້ ການຄວບຄຸມຂອງພວກ ກະບົດນິຍົມຣັດເຊຍນັ້ນ ຂະບວນລົດຂົນສົ່ງ ເກືອບ 300 ຄັນດັ່ງກ່າວ ຊຶ່ງບັນທຸກອັນທີ່ຣັດ ເຊຍ ກ່າວວ່າ ການຊ່ອຍເຫລືອດ້ານມະນຸດສະທຳ ໄດ້ອອກເດີນ ທາງໄປຍັງພາກຕາເວັນອອກຂອງຢູເຄຣນທີ່ໄດ້ຖືກທຳລາຍຍ້ອນ ສົງຄາມນັ້ນອີກໃນວັນພະຫັດມື້ນີ້ ຂະບວນລົດດັ່ງກ່າວ ໄດ້ແລ່ນອອກຈາກເມືອງ Voronezh ທາງ ພາກຕາເວັນຕົກສຽງໃຕ້ຂອງຣັດເຊຍ ບ່ອນທີ່ມັນໄດ້ຢຸດຢູ່ ໃນຂະນະທີ່ມີບັນຫາໂຕ້ແຍ້ງ ກັນ ກ່ຽວກັບເຄື່ອງຂອງຢູ່ໃນລົດ ແລະຈຸດໝາຍປາຍທາງສຸດທ້າຍຂອງຂະບວນລົດ ມົສກູ ຢືນຢັດວ່າ ຕົນໄດ້ປະສານງານການສົ່ງເຄື່ອງຊ່ອຍເຫຼືອດ້ານມະນຸດສະທຳນີ້ກັບ ສະພາກາແດງສາກົນ ແຕ່ໃນວັນພຸດວານນີ້ ພວກຜູ້ຕາງໜ້າ ສະພາກາແດງສາກົນ ຫຼື ICRC ກ່າວວ່າ ຕົນບໍ່ຮູ້ຈັກຫຍັງກ່ຽວກັບຈຸດໝາຍປາຍທາງສຸດທ້າຍ ຂອງຂະບວນລົດ ດັ່ງກ່າວ ລັດຖະບານ Kyiv ທີ່ກ່າວຫາຣັດເຊຍວ່າ  ປະກອບອາວຸດແລະໃຫ້ການສະໜັບສະໜຸນ ແກ່ພວກກະບົດ ໃນພາກຕາເວັນອອກຂອງຢູເຄຣນ ນັ້ນ ໄດ້ສະແດງຄວາມສົງໄສອອກ ມາຊ້ຳແລ້ວຊ້ຳອີກ ວ່າມົສກູພວມໃຊ້ຂະບວນລົດເຫຼົ່ານີ້ ເປັນຂໍ້ອ້າງສຳລັບການຮຸກຮານ ຢ່າງເຕັມອັດຕາ ເຂົ້າໄປໃນຢູເຄຣນ ໃນວັນພຸດວານນີ້ ມົສກູເອີ້ນການກ່າວຫາດັ່ງກ່າວ ວ່າ